વડાપ્રધાન નરેન્દ્ર મોદી ગુજરાતમાં ફરી એક વાર ભાજપના ચૂંટણી પ્રચાર માટે આવી રહ્યા છે. 6 ડિસેમ્બરે તેમની ધુંધુકા, દાહોદ, નેત્રંગ ખાતે 3 જનસભાઓ થવાની છે. જો કે ઓખી ચક્રવાતના કારણે સુરતમાં તેમની જે સભા કાલે થવાની હતી તે હવે 7 ડિસેમ્બરે બપોરે 1 વાગે થશે. ઉલ્લેખનીય છે કે પીએમ મોદીની સુરતની રેલીને પાટીદારોના મુદ્દાના કારણે મહત્વની માનવામાં આવતી હતી. પણ ઓખી ચક્રવાતમાં બચાવ કાર્યમાં વ્યસ્ત સુરક્ષા દળોની જવાબદારીમાં વધારો ન કરવા માટે પીએમની સભા પોસ્ટપોન્ડ કરવામાં આવી છે તેવી જાણકારી ભાજપના ભાજપના પ્રવક્તા ભુપેન્દ્ર યાાદવે આજે પ્રેસવાર્તા કરીને આપી હતી.